Document ID: 31993R1061

ΚΑΝΟΝΙΣΜΟΣ (ΕΟΚ) αριθ. 1061/93 ΤΗΣ ΕΠΙΤΡΟΠΗΣ της 30ής Απριλίου 1993 για τη θέσπιση παρεκκλιτικών μέτρων στον τομέα του βοείου κρέατος λόγω της εμφανίσεως αφθώδους πυρετού στην Ιταλία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 125/93 (2) και ιδίως το άρθρο 23,
Εκτιμώντας:
ότι στο άρθρο 6 παράγραφος 4 πρώτη περίπτωση του κανονισμού (ΕΟΚ) αριθ. 3619/92 της Επιτροπής της 15ης Δεκεμβρίου 1992 περί καθορισμού, για το 1993, μέτρων διαχειρίσεως σχετικά με τις εισαγωγές ορισμένων ζωντανών βοοειδών (3) έχει προβλεφθεί η έκδοση ορισμένου αριθμού πιστοποιητικών εισαγωγής μεταξύ της 15ης και 26ης Φεβρουαρίου 1993- ότι στο άρθρο 1 του κανονισμού (ΕΟΚ) αριθ. 179/93 της Επιτροπής της 29ης Ιανουαρίου 1993 περί καθορισμού σε ποιο βαθμό μπορεί να δοθεί συνέχεια στις αιτήσεις για την έκδοση πιστοποιητικών εισαγωγής που υποβλήθηκαν το Φεβρουάριο 1992 για τα νεαρά άρρενα βοοειδή που προορίζονται για πάχυνση (4) έχει επίσης προβλεφθεί η έκδοση ορισμένου αριθμού πιστοποιητικών εισαγωγής για τα ζωντανά ζώα- ότι στο άρθρο 3 παράγραφος 5 πρώτη περίπτωση του κανονισμού (ΕΟΚ) αριθ. 3589/92 της Επιτροπής της 11ης Δεκεμβρίου 1992 για τον καθορισμό για το 1993 των λεπτομερειών εφαρμογής των καθεστώτων εισαγωγής για βόεια κρέατα νωπά, διατηρημένα με απλή ψύξη ή κατεψυγμένα που προβλέπονται στις προσωρινές συμφωνίες συνδέσεως μεταξύ της Κοινότητας και της Δημοκρατίας της Πολωνίας, της Δημοκρατίας της Ουγγαρίας και της Τσεχικής και Σλοβακικής Ομοσπονδιακής Δημοκρατίας (5) έχει προβλεφθεί η έκδοση στις 25 Ιανουαρίου 1993 των πιστοποιητικών εισαγωγής για μέρος κρέατος που καλύπτεται από αυτές τις συμφωνίες- ότι η διάρκεια ισχύος των ανωτέρων πιστοποιητικών περιορίζεται σε 90 ημέρες σύμφωνα με το άρθρο 4 στοιχείων β) και γ) του κανονισμού (ΕΟΚ) αριθ. 2377/80 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 3662/92 (7)- ότι μετά την κατάσταση που δημιουργήθηκε λόγω της εμφανίσεως αφθώδους πυρετού στην Ιταλία πρέπει να δύναται να παραταθεί καταλλήλως η διάρκεια ισχύος των εν λόγω πιστοποιητικών-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Κατά παρέκκλιση από τις διατάξεις του άρθρου 4 στοιχεία β) και γ) του κανονισμού (ΕΟΚ) αριθ. 2377/80, η διάρκεια ισχύος των πιστοποιητικών που εκδίδονται σύμφωνα με το άρθρο 6 παράγραφος 4 πρώτη περίπτωση του κανονισμού (ΕΟΚ) αριθ. 3619/92, το άρθρο 1 του κανονισμού (ΕΟΚ) αριθ. 179/93, καθώς και το άρθρο 3 παράγραφος 5 πρώτη περίπτωση του κανονισμού (ΕΟΚ) αριθ. 3589/92 παρατείνεται κατά 60 ημέρες μετά από αίτηση του ενδιαφερομένου.
2. Στην αίτηση που αναφέρεται στην παράγραφο 1 πρέπει να επισυνάπτεται το πρωτότυπο του εν λόγω πιστοποιητικού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Απριλίου 1993.

Labels: 3
18
6